OpenLLM-France/wikimedia huggingface dataset:
# Ubu errege

Ubu errege edo Polakoak (frantsesez: Ubu roi edo Les Polonais) Alfred Jarry idazle frantsesak 1888an idatzitako liburua da. Lehen aldiz 1896ko abenduaren 10ean Parisko Théâtre de L'Oeuvren taularatu zen antzezlan ospetsu hau. Hasieran bi aldiz bakarrik antzeztu zen aldekoen eta aurkakoen liskarren artean.

## Gaia

Lana burgesiaren aurkako satira-drama da. Hasieran txotxongilo-drama zena, azkenik, absurduaren antzerkiaren aitzindaritzat hartua izan da. Jarryren komedia burleskoaren protagonista nagusia Ubu da, burgesen ergelkeria eta giza basakeriaren karikatura. Totalismoak eskutik dakarren ergelkeriaren sinboloa da. Antzezlan bufoa, garai eta leku guztietan, agintzen dutenak eta agintzeko asmoa dutenen satira nekaezina da.

## Argumentua

Poloniako Armadaren kapitaina zen Ubu, Aragoiko errege ohia eta 'Patafisikaz doktorea. Emazteak eraginda Venzeslao, Poloniako erregea, tronutik kentzea erabaki zuen. Horretarako Bordura kapitainaren eta bere armadaren laguntza izan zuen. Ondorioz, tirania lazgarria ezarri zuen. Pelelaok, aurreko erregearen semeak, familaren triskantzatik ihes egitea lortu zuen, ordea. Pelelaok Errusiako Tsarraren laguntza lortu zuen eta hark bere armadaren kontrola eman zion, koroa berreskuratzeko helburuz. Ubu erregea, bitartean, zergak behin eta berriro igotzen ari zen, merkatari txikiei eta handiei zigorrak ezartzen zizkien eta botereak ustelkeria erabiltzeko ematen duen aukera ebiltzen zuen. Pelelao bere armadarekin Poloniara heldu zenean, Ubu, gobernua emaztearen eskuetan utzita, gerrara joan zen. Ubu gerran garaitua izan zen baina ihes egitea lortu zuen. Ihesaldian, kasualitatez, emaztearekin topo egin zuen eta biek, jarraitzaile batzuen laguntzaz, Poloniatik itsasontziz alde egin zuten.

## Personaiak

* Ubu aita
* Ubu ama
* Bordura kapitaina, baita ere Puerkura, itzulpenen arabera
* Venzeslao erregea
* Rosamunda erregina
* Boleslao (erregearen semea)
* Ladislao (errgearen semea)
* Pelelao, Bugrelao itzulpen batzuetan.
* Lascy jenerala
* Estanislao
* Juan Sobieski
* Nikolas Rensky
* Alexis enperadorea
* Jirón (palotina)
* Pila (palotina)
* Kotiza (palotina)
* Migel Federovitch

## Esaldiak

Antzezlanak zenbait esaldi ospetsu egin ditu:
* «Ez balitz Poloniarik ez litzateke poloniarrik!»
* «Kaka!», (frantsesez: Mierdre!) antzezlanaren hasiera. Hasiera horretan hitza haurren hizkuntza imitatuz dago idatzita; berez "¡Merde!" izan beharko litzateke.

## Jarraipenak

Ubu errege ondoren, hurrengo urteetan, Alfred Jarryk obra hori jarraitu zuen, Poloniako errege izatera iritsi zen pertsonaia xelebre haren inguruan, burgesiaren irain gisa: Ubu enchaîné (1900 "Ubu gatibu"); Ubu sur la butte (1901, "Ubu fusilaren begiradapean"); Ubu cocu ("Ubu adarduna", 1944an lehenbizikoz emana).

## Erreferentziak

* ↑ http://www1.euskadi.net/harluxet/hiztegia1.asp?sarrera=Ubuerrege
* ↑ https://www.berria.eus/paperekoa/1643/040/002/2013-06-15/ubu-errege.htm
* ↑ https://bagera.eus/agenda/2020-02-04-ubu-errege-zurriola-antzerki-eskola

## Kanpo estekak

* (Frantsesez):Testu osoa.
* Datuak: Q1215852
* Multimedia: Ubu Roi / Q1215852
# Ubuntu (filosofia)

    Artikulu hau afrikar kontzeptuari buruzkoa da; beste esanahietarako, ikus «Ubuntu».
Ubuntu (ùɓúntʼú ahoskatua) bantu ngunien kontzeptu kultural, etiko eta politikoa da, pertsonen arteko harremanetan zintzotasuna bilatzen duena. Hitzak zuluerazko eta xhoserazko jatorria du.
Umuntu, nigumuntu, nagamuntu esaera zaharretik omen dator, eta, «pertsona beste pertsona batzuen arabera da pertsona» esan nahi omen du gutxi gorabehera.
Ideia hegoaldeko Afrikan filosofia humanista berri bat zabaltzeko erabiltzen dute, ubuntuismo edo unhuismo izenekoa. Azkena unhu shonerazko esanahi bereko terminotik omen dator, era berean, munhu munhu nekuda kwevanhu esaeratik ekarria.
1994an Nelson Mandelak boterea eskuratu zuenetik, filosofia hau mundu osora jendarteratu da. Desmond Tuturen esanetan, ubuntuduna «zabala den pertsona da eta beti besteentzako eskuragarri dagoena. Besteak babesten ditu eta besteak zerbaitetan onak izatea ez da beretzako mehatxu, bere buruaz seguru baitago, osotasun baten parte dela badakielako, beste batzuk makurraraziak edota gutxietsiak direnean, beste batzuk torturatuak edo zanpatuak direnean gainbehera datorren osotasuna» da.

## Erreferentziak

* 1 2 Enbeita, Zihara. (2015-06-25). «Ubuntuduna» Berria.
* ↑ Gade, Christian B.N.. «The Historical Development of the Written Discourses on Ubuntu» South African Journal of Philosophy 30 (3): 303–329..

## Kanpo estekak

* Datuak: Q213843
* Multimedia: Ubuntu (philosophy) / Q213843
# Ubre Blanca

Ubre Blanca (1972 - 1986), gaztelaniaz Errape Zuri, esne-ekoizpen miresgarriagatik ezagun egin zen behi kubatarra izan zen. Kubako Iraultzaren ondoren, Fidel Castrok Kubako nekazaritza modernizatzeko egindako ahaleginak sinbolizatu zituen behiak, beste adibide batzuekin batera: kafe-landaketetan hobekuntza, André Voisinen abeltzaintza arrazionalareko sistema eta mikrojet ureztatzeak.

## Behiaren lorpenak

Fidel Castrok Ubre Blancaren ekoizpen miresgarria aipatu izan zuen zenbait hitzalditan, komunismoak abereen hazkuntzan emaitza hobeak lortzen zituela erakusten duelako froga gisa. Gainera, Ubre Blancaren lorpenak sarritan albiste izan ziren Kubako hedabideetan.
Kubako agintarien arabera, Ubre Blancak 109,5 litro esne (lau bider behi arrunt baten ekoizpena) ekoitzi zituen 1982ko urtarrileko egun batez. Ubre Blancak 24.268,9 litro esne ekoiztea lortu zuen 305 egunetan (edoskitze aldi bat), 1982ko otsailaren amaieran. Bi balentriak errekorren Guinness Liburuak munduko errekor izendatu zituen. Behia Holstein zezen baten eta zebu eme baten arteko gurutzaketa zen.
1985ean, Ubre Blanca 13 urte inguruko adinarekin hil zen, eragindako heriotzarekin. Granma Alderdi Komunistaren egunkariakorrialde nekrologiko osoa eskaini zopm. Taxidermista kubatarrek Albaitaritzako Zentro Nazionaleko atariko erakusteko kontserbatu zuten gorpua. Bere jaioterrian, Nueva Geronan, marmolezko estatua bat eraiki zuten behiaren omenez. Behia hil zenetik, zientzialari kubatarrak arrakastarik gabe saiatu dira Ubre Zuria klonatzen, izoztutako ehunaren laginak erabiliz.
Sobietar Batasuna desagertu ondorengo kolapso ekonomikoan, 1989tik aurrera, Kubako abelburuak 1980ko 10 milioi abelburuko kopurutik erdira jaitsi ziren.

## Erreferentziak

* Artikulu hau, osorik edo zatiren batean, gaztelaniazko wikipediako «Ubre Blanca» artikulutik itzulia izan da, 2022-07-26 data duen 144974150 bertsioa oinarritzat hartuta. Sartze-datarik ez duten erreferentziak, edo 2022-07-26 baino lehenago datatuak, jatorrizko artikulutik ekarri dira itzulpenarekin batera.
* ↑ Acosta, Dalia. Still a Dream to Clone Miracle Cow. Terramerica
* ↑ Coman, Julia. Sydney Morning Herald, June 22, 2002
* ↑ Jensen, Benjamin. «The Story of Fidel Castro’s Milk Obsession» The Ridge Review (Noiz kontsultatua: 2023-08-30).
* ↑ (Ingelesez) Fritsch, Peter; Street Journal, Jose De CordobaStaff Reporters of The Wall. (2002-05-21). «Udderly Fantastic: Cuba Hopes To Clone Its Famous Milk Cow» Wall Street Journal ISSN 0099-9660. (Noiz kontsultatua: 2023-08-30).

## Kanpo estekak

* Datuak: Q7876591
# Ubrique

Ubrique Cadizko probintzian dagoen udalerri andaluziarra da. 330 m-ko altueran eta Cadiztik 118 km-tara kokaturik, 2007ko datuen arabera 17.362 biztanle zituen 71 km²-tan banaturik.

## Ikus, gainera

* Cádizko udalerrien zerrenda

## Kanpo estekak

* (Gaztelaniaz) (Ingelesez) Ubriqueko udalaren webgunea
* Datuak: Q1092146
* Multimedia: Ubrique / Q1092146
# Ubu Imperator

Ubú Imperator (Ubu Enperadorea) Max Ernstek 1923an margotutako margolana da. Oihal gaineko olio honek ziba itxurako Aita Ubu gorri bat irudikatzen du. Parisko Arte Modernoaren Museo Nazionalean gordeta dago. Ernst Irrazionaltasunaren, ametsen eta subkontzientearen pintoretzat hartu izan da. Tamainua 81x65koa da.

## Historia

Max Ernst, Koloniako Dada taldearen sortzailea, non collage intimoak egin zituen, Parisera joan zen 1922an. Bertan bere teknika olio-pintura monumentaletara eboluzionatu zen, freudiar psikoanalisiarekiko eta inkontzientearen irudiekiko interes nabarmena adierazten zutenak.
Orientazio berri horren ezaugarria da Ubu Imperator: artistak 1927an La Révolution surréaliste liburuan kontatzen duen amets batetik sortzen da eta Ubu bere aitaren irudikapen gisa izendatzen du. Alfred Jarryk 1896an argitaratutako antzezlan bateko pertsonaia nagusia, Ubu errege, Ubu bere buruaz betetako boteredun gizon baten enkarnazio groteskoa da, harrotasunaren indarrez isekatuta.

## Deskribapena

Erdian, giza besoak luzatuta dituen dorre bat eta forma arkitektonikoa duen buru bat agertzen dira. Dorrea oreka ezegonkorrean dago, ziba bat bezala, goialdea egonkor dagoen bitartean. Arkitekturaren egonkortasuna erakusteko modu bat da, eta barne-gatazka eta kontraesana erakusten dizkigu. Dorrea basamortu batean dago, atzean sega bat duela.

## Erreferentziak

* ↑ Chefs-d'œuvre du Centre Pompidou, Paris, Éditions du Centre Pompidou, 2017, 205 or. (ISBN 978-2-84426-772-6), 50. or.
* ↑ https://www.centrepompidou.fr/es/ressources/oeuvre/3Y3gdlY

## Ikus, gainera

* Ubu errege antzezlana.

## Kanpo estekak

* Margolanaren erreprodukzioa.
* (Frantsesez):Georges Pompidou Zentroaren webguneko fitxa.
* Datuak: Q60149039
# Ubuntu

Ubuntu hitzak esanahi ezberdinak izan ditzake:
* Ubuntu hegoaldeko afrikar ideologia.
* Ubuntu Linux, Debianen oinarritutako Linux banaketa.
# Tremaine (Kornualles)

Tremaine edo Tremain, kornubieraz: Tremen, Ingalaterrako Kornualles konderriko herri txiki bat da.

## Kanpo estekak

* Datuak: Q1893388
* Multimedia: Tremaine, Cornwall / Q1893388
# Tremail

Tremail, Ingalaterrako Kornualles konderriko herrixka bat da.

## Kanpo estekak

* Datuak: Q7838028
* Multimedia: Tremail / Q7838028
# Tremar Coombe

Tremar Coombe, Ingalaterrako Kornualles konderriko herrixka bat da.

## Kanpo estekak

* Datuak: Q7838040
* Multimedia: Tremar Coombe / Q7838040
# Tremadog badia

Tremadog badia (ingelesez Tremadog Bay, galeseraz Bae Tremadog) delakoa Cardigan badiaren barnean dagoen beste badia bat da, iparraldetik Cambrian Coast kostaldeak eta Llŷn penintsulak mugatzen dute.
Glaslyn ibaiak bere urak badian honetan itsasoratzen ditu, aldiz Harlech, Cricieth eta Pwllheli udalerriak bere kostaldean kokatzen dira. Bere mendebaldean St Tudwalen uharteak kokatzen dira, ia badia amaitzen den lekuan.

## Kanpo estekak

* Tremadog badiaren mapa ikusgai (Ingelesez)
* Datuak: Q3395852
# Tremar

Tremar, Ingalaterrako Kornualles konderriko herrixka bat da.

## Kanpo estekak

* Datuak: Q7838039
* Multimedia: Tremar / Q7838039
# Txernobylgo zentral nuklearra

Txernobylgo zentral nuklearra, ofizialki Vladimir Ilitx Leninen ohorezko zentral nuklearra, Ukrainako iparraldeko Pripiat hiri hustutik hurbil dagoen zentral nuklear itxi bat da, izen ematen dion Txernobyl hiritik 14,5 kilometro ipar-mendebaldera, Bielorrusiako mugatik 14 kilometro eskasera eta Kiev hiritik 110 kilometro iparraldera.
1972-1977 artean Sobietar Batasunaren garaian eraiki zen.
1986ko apirilaren 26an Txernobylgo hondamendiaren kokalekua izan zen, bere 4. erreaktore nuklearrak eztanda egon eta kutsadura erradiaktiboak zabaltzean. Hondamendi erraldoia jazo arren, energia eskaera handia zegoenez, 2000. urterarte martxan jarraitu zuen. Gaur egun jada itxia dago.

## Ikus gainera

* Txernobylgo hondamendia
* Valerio Legasov

## Kanpo estekak

* Datuak: Q215419
* Multimedia: Chernobyl Nuclear Power Plant / Q215419
# Txernomorets estadioa

Txernomorets estadioa (errusieraz: Стадион Черноморец) edo Txornomorets estadioa (ukraineraz: Стадіон Чорноморець) Ukrainako Odesa hiriko futbol estadio bat da. FK Txernomorets Odesa futbol-taldearen jokalekua da.
1935an inauguratu eta 2011n zaharberritu zen eta 34.164 ikusleentzako edukiera du.
* Datuak: Q190797
* Multimedia: Chornomorets Central Stadium / Q190797
# Txernobylgo sarkofagoa

Txernobylgo 4. erreaktorearen sarkofagoa, ukraineraz: Об'єкт "Укриття" eta errusieraz: Объект Укрытие, 1986ko Txernobylgo hondamendua jazo ondoren eraikitako altzairuzko egitura bat da. 4. erreaktoreak isuritako erradiazio-kutsadurari barnean eutsiarazi nahiz hura eguraldiaren higaduratik babesteko helburuz eraiki zen.
Txernobylgo esklusio eremuan dago eta bere izendapen ofiziala "Ukrytiye" da, euskaraz "babes" edo "estalki", baina "sarkofago" izendapenaz ezagunagoa da.
Sarkofagoaren barnean 200 tona korio erradioaktibo, kutsadura handiko 30 tona hauts eta 16 tona uranio eta plutonio daude.
2016an, hondamendiaren 3'. urteurrenean, Txernobylgo sarkofago berria inauguratu zen.

## Ikus gainera

* Txernobylgo sarkofago berria

## Kanpo estekak

* Datuak: Q4470718
# Txernogorsk

Txernogorsk (errusieraz: Черного́рск; khakaseraz: Харатас) Errusiako hego-erdialdean dagoen Khakasiako hiria da. Minusinsk sakonunean dago, Abakan hiritik 18 km iparraldera. 2010ean 72.147 biztanle zituen.

## Historia

Txernogorsk 1936an sortu zen, zenbait meatze-herri batu zirelarik. Izan ere, 1904an harrikatzaren ustiapena hasia zen eskualdean. Sobietar garaian Gulagaren lan esparru bat egon zen bertan.

## Demografia

Biztanleriaren bilakaera :
| 1926 | 1939 | 1959 | 1970 | 1979 | 1989 | 2002 | 2010 |
| 1 000 | 17 405 | 51 064 | 60 011 | 71 386 | 79 355 | 73 077 | 72 147 |

## Erreferentziak

* ↑ Черногорск Mojgorod.ru
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q126758
* Multimedia: Chernogorsk / Q126758
# Txernozem

Txernozem (errusieraz: чернозём, translit.: txernozëm edo txernoziom, tɕɪrnɐˈzʲɵm ahoskatua; ukraineraz: Чорнозем, translit.: txornozem; euskaraz: «lur beltz») lurzoru beltz mota bat da, humusean aberatsa ( % 3tik % 13ra), eta potasioan, fosforoan eta mikroelementuetan aberatsa. Nekazaritzarako emankorrenetakoa da. Humus askoko horizonte elubiala du, metro bat edo gehiagokoa.
Txernozem erreferentziako lurzoruen multzoa da World Reference Base for Soil Resources (WRB) lurzoruak sailkatzeko nazioarteko sisteman.
Ohiko klima udaberri hezekoa da, uda oso lehorra eta negu gogorra izotza eta elurrarekin. Uda lehorrean landare asko hiltzen dira. Zizareak eta ugaztunak bezalako animaliek materia organiko hila eramaten dute lurzoru mineralaren barruan. Lurra zizareen hestetik igarotzean, agregatuak eta organo-mineral erlazio egonkorrak eratzen dira. Bakterioentzat oso zaila da materia organiko egonkortua deskonposatzea. Horregatik sortzen da horizonte elubiala, humusean aberatsa eta lodiera handikoa. WRBan, horizonte elubial hori txernozemaren horizonte diagnostikoa da.
Belardietan su asko izaten dira, eta landare-karbono asko sortzen da, materia organikoaren egonkortasunari eta txernozemaren kolore beltzari laguntzeko.
Txernozemeko bi gerriko edo korridore daude mundu osoan: bat Ukrainako ipar-ekialdetik doa eta Errusiako "Erdialdeko Lur Beltzeko Eskualdetik" igarotzen da (Belgorod, Kursk, Lipetsk, Oriol, Tambov eta Voronezh probintzia edo oblastak hartzen ditu) eta, herrialde horretako hegoaldetik jarraituz (eta Kazakhstango iparraldetik), Siberiako hegoalderaino iristen da. Besteak Kanadako belardien zati bat hartzen du, ALSAMA edo AlSaMa izenez ere ezagutzen den eskualdean.
Era berean, txernozem motako lurzorua klima hotzetik epelera dauden eskualde erdiidor batzuetan dago, hala nola Polonian (bere lurraldearen % 1ean soilik bada ere), Mexikoko erdialdean eta erdiko haranean, Estatu Batuetako Ordoki Handietan (Montana eta Texas estatuen artean), baita ipar-ekialdeko Txinako Heilongjiang probintzian ere, Harbin hiritik gertu.

## Erreferentziak

* ↑ (Ingelesez) «chernozem | Etymology, origin and meaning of chernozem by etymonline» www.etymonline.com.
* ↑ (Ingelesez) «How Chemical Pre-Treatments in Particle Size Analysis Impact Wind Erosion Modeling» AZoM.com 2021-7-28.
* ↑ Ecology of Arable Land – Perspectives and Challenges by M. Clarholm and L. Bergström ISBN 978-94-010-6950-2

## Kanpo estekak

* Datuak: Q193158
* Multimedia: Chernozem / Q193158
# Txernobylgo esklusio eremua

Txernobylgo esklusio eremua, Txernobylgo eremua, 30 kilometroen eremua, eremu hila, alineazio eremua, laugarren eremua edo soilik Eremua, ukraineraz: Зона відчуження Чорнобильської АЕС, zona vidchuzhennya Chornobyl's'koyi AES, errusieraz: Зона отчуждения Чернобыльской АЭС, zona otchuzhdenya Chernobyl'skoy AES, 1986ko Txernobylgo hondamendiaren kokalekuaren inguruko esklusio eremuak jasotzen duen izendapen ofiziala da. Geografikoki Ukrainako Kieveko oblastako eta Zhytomyrko oblastako iparraldeko lursailak barne hartzen ditu, Bielorrusiako mugan.
1986an hondamendia jazo eta gutxira ezarritako eremua da, bertako biztanlegoa lekualdatu eta erradiazioz kutsatutako guneetan jenderik ez sartzek.

## Kanpo estekak

* Datuak: Q1050926
* Multimedia: Chernobyl Exclusion Zone / Q1050926
# Txernobylgo sarkofago berria

Txernobylgo sarkofago berria, 1986ko Txernobylgo hondamendiaren ondorioz 4. erreaktorearen erradiazio-kutsadura estaltzeko altzairuzko egitura erraldoi bat da, aurreko Txernobylgo sarkofagoa ordezkatu du.
2016an eraikitzetik amaitu zen, hondamendiaren 30. urteurrenean.
Erradiazio-kutsadurari 100 urtez eusteko diseinatua dago. Aurreko sarkofago zaharra etorkizunean desmuntatzea aurreikusia dago.

## Ikus gainera

* Txernobylgo sarkofagoa

## Kanpo estekak

* Datuak: Q1506085
* Multimedia: Chernobyl Nuclear Power Plant New Safe Confinement / Q1506085
# Trémauville

Trémauville Frantziako udalerria da, Itsas Sena departamenduan dagoena, Normandia eskualdean. 2013an 94 biztanle zituen.

## Demografia
### Biztanleria

2007an Trémauville udalerrian erroldatutako biztanleak 94 ziren. Familiak 45 ziren, horien artean 15 pertsona bakarrekoak ziren (15 bakarrik bizi ziren emakumeak eta 15 bakarrik bizi ziren emakumeak), 15 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 43 familiaren etxebizitza nagusia ziren eta 6 bigarren erresidentzia ziren. Etxebizitza guzti hauek 49etxeak ziren. 43 etxebizitza nagusietatik 38 bere jabearen bizilekua ziren eta 6 alokairuan okupaturik zeuden; 1ek bi gela zituen, 5 etxek hiru zituzten, 11 etxek lau zituzten eta 26 etxek bost zituzten. 39 etxek euren parking plaza propioa zuten azpian. 21 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Trémauville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 8 | 55-59 | 0 |
| 4 | 50-54 | 8 |
| 4 | 45-49 | 4 |
| 4 | 40-44 | 4 |
| 4 | 35-39 | 4 |
| 4 | 30-34 | 4 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 8 | 10-14 | 4 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 64 ziren, horien artean 42 aktiboak ziren eta 22 inaktiboak ziren. 42 pertsona aktiboetatik 41 lanean zeuden (24 gizon eta 17 emakume) eta 1 langabezian (1 gizon). 22 pertsona inaktiboetatik 11 erretiraturik zeuden, 3 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 higiezinen enpresa zen.
2009an norbanakoentzat zegoen zerbitzu bakarra argiketaria zen.
2000. urtean Trémauville udalerrian 3 nekazaritza-ustiategi zeuden, 276 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q587154
* Multimedia: Trémauville / Q587154
# Trémeur

Trémeur (bretainieraz Treveur) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1012922
* Multimedia: Trémeur / Q1012922
# Trémaouézan

Trémaouézan (bretainieraz Tremaouezan) Bretainiako Finistère departamenduko udalerri bat da.

## Kanpo estekak

* Datuak: Q222155
* Multimedia: Trémaouézan / Q222155
# Trémargat

Trémargat (bretainieraz Tremargad) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q728175
* Multimedia: Trémargat / Q728175
# Trémel

Trémel (bretainieraz Tremael) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1012959
* Multimedia: Trémel / Q1012959
# Trélévern

Trélévern (bretainieraz Trelêvern) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q622475
* Multimedia: Trélévern / Q622475
# Tximuaren etxea

Tximuaren etxea edo Pizarro-Espadero etxea, gaztelaniaz Casa del mono, Cáceres hiriko inguru historiko-monumentalean dagoen gotiko estiloko XV. mendeko etxea da.

## Historia

XV. mendean Gonzalo de Cáceres eta Marina Alonso de los Nidos senar-emazteek eraiki zuten. Etxe gotortua da, gotiko estilokoa. Herriko izena, tximuarena alegia, barruko patioan dagoen eskultura batetik datorkio. Eskultura horren inguruan kondaira asko zabaldu dira.
Eraikina gaur egun Cáceresko Diputazioarena da. Urte batzuk Cáceresko Museoaren bildumak erakutsi ziren bertan. Gaur egun, aldiz, Alonso Zamora Vicente Liburutegiaren egoitza da. Liburutegian 30.000 liburu inguru daude bilduta.

## Kanpo estekak

* (Gaztelaniaz): Extremadura misteriosa webgunea. Etxearen inguruko kondairak.
* Datuak: Q5755521
* Multimedia: Casa del Mono, Cáceres / Q5755521
# Tximistarri

Tximistarria, halaber ozpinarria, historiaurreko eskuko aizkora bat da, pertsona edo eraikin bat babesteko erabiltzen zen harrizko tresna edo fosila. Antzinako sinesmenetik dator izena: tximista erortzen zen lekuan aurkitzen omen zuten objektua.
| « | Oxmea [tximista] bago edo aritz edo lizarreala erortzen denean, arri batzuk sartzen tzu oxme korrek arbolearen beitian lurrealartio. Arri kuek oxme-arri die izena. | » |
| Orotariko Euskal Hiztegia ||

## Erreferentziak

* ↑ Tximistarri - OEH - Orotariko Euskal Hiztegia. (Noiz kontsultatua: 2021-07-10).
* 1 2 Ozpinarri - OEH - Orotariko Euskal Hiztegia. (Noiz kontsultatua: 2021-07-10).
* ↑ Jimeno, Roldan. (1995/05/12). «Tximistei izandako izua eta euskal erromantze bat» Berria: V. (Noiz kontsultatua: 2021/07/11).

## Ikus, gainera

* Fulgurita

## Kanpo estekak

* Datuak: Q2599090
# Tximistarri (Donostia)

Tximistarri Donostian dagoen senadi edo kala bat da, Igeldoko maldetan, Txubillo mendiaren ekialdera. Irismena bakarrik itsasotik edo lurretik bada oinez egin beharreko bidea da.

## Toponimia

Berez, Tximistarri izena ez da kala batenena, harri batena baizik. Arroka hori Iruamuitzeta kalan dago, berez. Urpeko hustubide bat zegoen tokia, bestetik, Zentellazulo kala da. Hirugarren kala bat dago, Gaztelutxo azpian, Kontramaisuren kala, alegia.

## Erreferentziak

* ↑ (Gaztelaniaz) ¿Sabíais que en Donostia tenemos una cala llamada ‘Tximistarri’? | Donostia-San Sebastian. 2017-05-10 (Noiz kontsultatua: 2023-07-11).
* ↑ https://donosticity.org/por-tximixtarri-en-igeldo/

## Kanpo estekak

* Tximistarri eta inguruko kalen bideoa.
* Kontramaisuren kala.
* (Gaztelaniaz):Donostia-Tximistarri-Agiti ibilbidea.
* Datuak: Q120550114